Orban va cere prelungirea stării de alertă cu 30 de zile. "Am încredere că va exista o majoritate în Parlament“.
Ludovic Orban a afirmat, sâmbătă, că va cere prelungirea stării de alertă cu 30 de zile. Premierul a adăugat că speră ca Parlamentul să voteze această iniţiativă. Declarația a fost făcută la ceremonia de comemorare a victimelor Mineriadei.
"Am încredere că va exista o majoritate în Parlament care să înţeleagă nevoia prelungirii stării de alertă şi care să înţeleagă faptul că nu pot pune în pericol viaţa şi sănătatea românilor numai ca să să obţină câştiguri ieftine, de natură politico-electorală", a spus Orban, prezent la ceremonia de comemorare a victimelor Mineriadei din 1990. Şeful Executivului a mai spus că nu a discutat cu liderul PSD, Marcel CIolacu, despre acest subiect.